Άννα Κελεσίδου

Η **Άννα Κελεσίδου,** γεννημένη το 1936, είναι συγγραφέας, φιλόσοφος, φιλόλογος και ποιήτρια.

## Βιογραφικά στοιχεία
Κατάγεται από τη Δράμα της Βόρειας Ελλάδας. Αποφοίτησε από τη Φιλοσοφική Σχολή του Πανεπιστημίου Αθηνών και πήρε διδακτορικό Φιλοσοφίας από το Αριστοτέλειο Πανεπιστήμιο Θεσσαλονίκης και από το Πανεπιστήμιο της Γκρενόμπλ της Γαλλίας. Μιλά την Ελληνική, Γαλλική, Αγγλική, Ιταλική, Ρωσική και Γερμανική γλώσσα.

Διετέλεσε διευθύντρια του Κέντρου Ερεύνης της Ελληνικής Φιλοσοφίας της Ακαδημίας Αθηνών επί 25 χρόνια και διευθύντρια του Γαλλικού Ινστιτούτου Αθηνών επί 15 χρόνια. Έλαβε μέρος σε πολλά πανελλήνια και διεθνή συνέδρια κι έχει βραβευτεί για το έργο της. Έχει συγγράψει πολλά φιλοσοφικά βιβλία και περισσότερα από 300 άρθρα που έχουν μεταφραστεί σε 8 γλώσσες.

Είναι μέλος πολλών Διεθνών Φιλοσοφικών Εταιρειών, ιδρυτικό μέλος της Εταιρείας Ελλήνων Λογοτεχνών και της "International Plato Society".

## Εργογραφία
**Φιλοσοφικά:**

* *Η κάθαρση της θεότητας στη φιλοσοφία του Ξενοφάνη*. Αθήνα, εκδ. Δριβόπουλος, 1969, σελ. 136.
* *Από την αναγκαιότητα στην ελευθερία: Ο Albert Camus και το παράλογο*. Αθήνα, Οργανισμός Διαδόσεως Ελληνικού Βιβλίου, 1972.
*(Μαζί με τη Γραμματική Αλατζόγλου-Θέμελη και τον Ευάγγελο Ρούσσο): *Ανθολόγιο Φιλοσοφικών Κειμένων.* Στ΄ Γυμνασίου. Ο.Ε.Δ.Β., Αθήνα 1976.
* *Οι μύθοι της ελευθερίας*, Αθήνα, χ.ε. [1977], σελ. 80.
**Αγωνίσματα ζωής*. Αθήνα, χ.ε, [1979], σελ. 84.
**Πρόσωπα φιλοσοφικής οικογένειας.* Αθήνα, εκδ*.* "Μαυρομμάτης", 1980.
* *Η έννοια της σωτηρίας στην πλατωνική πολιτική φιλοσοφία*. Πρόλογος Γ. Μιχαηλίδης-Νουάρος. Αθήνα, εκδ. Ακαδημίας Αθηνών, 1982 (2η έκδοση 2009), σελ. 122.
* *Φιλοσοφικά ρεύματα της εποχής μας*. Αθήνα, εκδ. Γρηγόρη, 1990, σελ. 172. ISBN 960-222-310-3
* *12 μελετήματα προσωκρατικής φιλοσοφίας*. Αθήνα, χ.ε. [1992], σελ. 166.
* *Η πλατωνική "ψυχαγωγία" και άλλα μελετήματα φιλοσοφίας*. Αθήνα, εκδ. Ε. Μπουλούκος - Α. Λογοθέτης, 1994, σελ. 147.
* *Μελετήματα προσωκρατικής ηθικής*. Αθήνα, εκδ. Ακαδημίας Αθηνών, 1994, σελ. 129.
**Κοινωνικές, φιλοσοφικές και αισθητικές θέσεις στο έργο του Θεοδόση Δασκαλόπουλου. Δοκίμιο. Αθήνα,* Ιδιωτική Έκδοση, 1998, σελ. 15.
* *Παρμενίδου "Περί Φύσεως"*. Αθήνα, εκδ. Ευνομία, 1999, σελ. 111.
* *Εμπεδοκλής ο Ακραγαντίνος. Έμμετρη νεοελληνική απόδοση των αποσπασμάτων*. Αθήνα, εκδ. Ιδεοθέατρον, 2002.
* *Η φιλοσοφία του Ξενοφάνη*. Αθήνα, Ακαδημία Αθηνών, 1996. Σελ.: 190. ISBN 960-7099-42-7
* *Πρόκλου Στοιχείωσις Θεολογική*. Θεσσαλονίκη, εκδ. Ζήτρος, 2017.  
* *Σπουδές ψυχής. Θέματα αρχαίας ελληνικής φιλοσοφικής ψυχολογίας. Αθήνα,* "Ιδεοθέατρον", 1999, σελ. 130*.*
* *Η του ήθεος ευτροπίη*.  
* *Οι καρτεροάγρυπνοι.* 2014*.*
* *Από τον θησαυρό των πρώτων Ελλήνων Ποιητών Φιλοσόφων - Λεκτικά σήματα*. Αθήνα, εκδ. Αρμός, 2015.
**Μεταφράσεις:**

* Ross D. Parke, *Ο πατέρας*. Αθήνα, Κουτσουμπός, 1987, σελ. 171.
* Zick Rubin, *Οι φιλίες των παιδιών*. Αθήνα, Κουτσουμπός, 1987, σελ. 166.
* Daniel Stern, *Η πρώτη σχέση*. Αθήνα, Κουτσουμπός, 1988, σελ. 169.
* Aidan Macfarlane, *Η ψυχολογία του τοκετού*. Αθήνα, Κουτσουμπός, 1988, σελ. 148.
* Nicholas Tucker, *Το παιδί*. Αθήνα, Κουτσουμπός, 1989, σελ. 146.
* Rudolph Schaffer, *Η μητέρα*. Αθήνα, Κουτσουμπός, 1989, σελ. 154.
* Rosalind Hursthouse, *Εισαγωγή στην φιλοσοφία*. Αθήνα, Κουτσουμπός, 1991, σελ. 261.
* Francis Clark - Paul Williams, *Εισαγωγή στη μελέτη των θρησκειών*. Αθήνα, Κουτσουμπός, 1991, σελ. 210.
* Jean-Louis Vieillard-Baron, *G. W. F. Hegel, παραδόσεις πλατωνικής φιλοσοφίας*. Αθήνα, Ακαδημία Αθηνών, 1991, σελ. 155.

**Λογοτεχνικά:**

* *Ένα σεντούκι λέξεις*. Αθήνα, εκδ. Ευνομία, 2004.
* *Το κλειδί να κλειδώσω το χρόνο*.
* 6 ποιητικές συλλογές.

**Βιογραφίες:**

*Η ιστορία ενός πρόσφυγα-επαναστάτη*. Αθήνα, «Οργανισμός Διαδόσεως Ελληνικού Βιβλίου», 1981 [Δίτομο].

*Η ιστορία ενός Έλληνα αξιωματικού του 1940*.

*Το άνοιγμα του φακέλου*. Αθήνα, χ.ε, [1990], σελ. 72.

*Εύδηλα*. Αθήνα, χ.ε, [1992], σελ. 75.

*Δημήτρης Ποταμίτης - ο ιδεοποιός*. Στη σειρά "Κύπριοι Δημιουργοί", εκδόσεις Εν Τύποις,2008.

## Αναφορές


Κατηγορία:Φιλόσοφοι (γυναίκες) στην Ελλάδα